Drie sterf ná glas op hulle valArgieffoto Foto: Netcare911 Die polisie en paramedici was Woensdag ure lank op ŉ toneel in Ormonde, Johannesburg, nadat verpakte glas op drie mans geval en hulle vergruis het. “Die mans was besig om glaspanele van ŉ voertuig af te laai toe dit op hulle geval het,” het Santi Steinmann, ŉ woordvoerder van Netcare 911, aan Maroela Media gesê. Sy sê die drie mans is op slag dood en ŉ vierde man is kritiek beseer. “Die beseerde man is op die toneel behandel en na ŉ nabygeleë hospitaal geneem.” Die polisie ondersoek die voorval.